1993 בישראל

1993 בישראל (ה'תשנ"ג - ה'תשנ"ד) הייתה השנה בה מדינת ישראל ציינה 45 שנים להקמתה. האירוע הבולט בה היה הסכם אוסלו א'.

 הנהגה 

 אירועים 
 24 במרץ – הכנסת בוחרת בעזר ויצמן כנשיא מדינת ישראל, ברוב של 66 חברי הבית מול 53, נגד דב שילנסקי.
 14 במאי – עזר ויצמן הושבע כנשיא השביעי של המדינה.
 9 ביולי – הזמר אביב גפן מוציא לאור את אלבומו השני עכשיו מעונן, שזוכה להצלחה רבה.
 29 ביולי – בית המשפט העליון בירושלים מזכה את פושע המלחמה הנאצי לכאורה, ג'ון דמיאניוק, מההאשמות נגדו והוא יוצא לחופשי לאחר חודשיים. זאת לאחר למעלה מ-5 שנים מהרשעתו וגזר דין המוות נגדו ולמעלה מ-7 שנים לאחר הסגרתו מארצות הברית לישראל.
 18 באוגוסט – התחנה המרכזית החדשה בתל אביב נפתחת לציבור לאחר יותר מ-25 שנות בנייה.
 19 בספטמבר – מייקל ג'קסון מופיע בפארק הירקון בפני כ-70,000 מעריצים.
 4 בנובמבר – ערוץ 2 מפסיק את שידורי הניסיון ומתחיל בשידורים מסחריים במסגרת הרשות השנייה לטלוויזיה ולרדיו.
 30 בדצמבר – ישראל וקריית הוותיקן מקיימים יחסים דיפלומטיים.

 הסכסוך הישראלי-פלסטיני 

280px|ממוזער|יצחק רבין, יאסר ערפאת וביל קלינטון בעת חתימת הסכם אוסלו א' בבית הלבן, 13 בספטמבר 1993
 16 באפריל – הפיגוע בצומת מחולה: בפיגוע מכונית תופת לצד שתי אוטובוסים נהרג אזרח פלסטיני אחד ובנוסף לכך אחיו של ההרוג ושמונה חיילי צה"ל נפצעו קל. חמאס וארגון הג'יהאד האיסלמי נטלו אחריות משותפת לפיגוע. זה היה פיגוע ההתאבדות הראשון שבוצע על ידי טרוריסטים פלסטינים בשטח שבשליטת ישראל.
 5 באוגוסט – חטיפת ירון חן ורציחתו: חמושים מארגון החמאס חטפו ורצחו את חייל צה"ל טוראי ירון חן שעלה בטרמפיאדה בקרבת מזרח ירושלים על מכונית לבנה עם לוחית רישוי ישראלית.
 20 באוגוסט – נחתם ההסכם הראשון במסגרת הסכמי אוסלו בין שר החוץ שמעון פרס עבור ישראל לבין מחמוד עבאס עבור הארגון לשחרור פלסטין ומזכיר המדינה של ארצות הברית וורן כריסטופר עבור ארצות הברית.
 13 בספטמבר – נחתם הסכם אוסלו א' בטקס רשמי בוושינגטון בנוכחות יצחק רבין, יאסר ערפאת וביל קלינטון.
 23 בספטמבר – יגאל וקנין נרצח בבצרה בידי מחבלי חמאס.
 29 באוקטובר – חיים מזרחי, תושב בית אל, נרצח ברמאללה.

 נולדו 
(:קטגוריה:ישראלים שנולדו ב-1993)
 21 בינואר – תובל שפיר, שחקן קולנוע וטלוויזיה ומדבב ישראלי
 22 בינואר – נטע ברזילי, זמרת, מוזיקאית ותקליטנית ישראלית. זוכת אירוויזיון 2018
 5 בפברואר – יאיר שרקי, עיתונאי ישראלי 
 12 במרץ – דניאל אסייג, סטנדאפיסט, זמר, תסריטאי ושחקן ישראלי
 29 באפריל – טום באום, קומיקאי ומנחה ישראלי
 17 ביוני – קווין רובין, שחקן ויוטיובר ישראלי
 18 ביוני – דניס לויד, זמר-יוצר ישראלי
 27 ביוני – אדל בספלוב, דוגמנית ואישיות טלוויזיונית ישראלית
 11 ביולי – לינא מח'ול, זמרת ערבייה-ישראלית המגדירה עצמה גם כפלסטינית
 1 באוגוסט – עומר דרור, שחקן ודוגמן ישראלי
 17 באוגוסט – נוה צור, שחקן טלוויזיה, תיאטרון וקולנוע ישראלי
 28 באוגוסט – שירה נאור, שחקנית ומדבבת ישראלית
 15 בספטמבר – שגיא ברייטנר, אמן ביטבוקס, שחקן, דוגמן, מנחה טלוויזיה ומדבב ישראלי
 22 באוקטובר – עומר אדם, זמר ים תיכוני, פליט הריאליטי כוכב נולד
 17 בנובמבר – בר זומר, דוגמנית ואשת עסקים ישראלית
 28 בנובמבר – אוראל צברי, שחקן ישראלי
 5 בדצמבר – קטריקס, זמר ואושיית רשת ישראלי
 23 בדצמבר – שלומית מלכה, דוגמנית ומנחת טלוויזיה ישראלית
 24 בדצמבר – דניאל מורשת, שחקן ומדבב ישראלי
 29 בדצמבר – לירון רביבו, דוגמנית, מנחת טלוויזיה ושחקנית ישראלית.

 נפטרו 

(:קטגוריה:ישראלים שנפטרו ב-1993)
 1 בינואר – שלום כהן - חבר הכנסת (נולד ב-1926)
 12 בינואר – יחזקאל שטרייכמן, צייר (נולד ב-1906)
 13 בינואר – עזרא המנחם, סופר (נולד ב-1907)
 28 בינואר - אהרון גלעדי - צייר (נולד ב-1907)
 16 בפברואר – עמוס גוטמן, במאי קולנוע (נולד ב-1954)
 24 במרץ – אשר סילפן, פילוסוף (נולד ב-1922)
 26 במרץ – מיכאל נדלר - אדריכל (נולד ב-1921)
 8 באפריל – אהרן אשכנזי, פסל (נולד ב-1912)
 13 באפריל – יצחק שפירא - איש חינוך (נולד ב-1907)
 30 באפריל – פריג'א זוארץ, חבר הכנסת (נולד ב-1907)
 6 במאי - ישראל פולק - איש עסקים (נולד ב-1909)
 13 במאי – וולפגנג לוץ, מרגל ישראלי במצרים (נולד ב-1921)
 9 ביוני – סם דובינר, תעשיין (נולד ב-1914)
 19 ביוני – שמואל ברוך ורנר - תלמיד חכם (נולד ב-1911)
 9 ביולי – יעקב פרנק, חבר הכנסת (נולד ב-1913)
 9 באוגוסט - חיים יעקב לוין, רב (נולד ב-1911)
 11 באוגוסט – שלמה בן אלקנה, איש משטרה (נולד ב-1921)
 9 באוקטובר – מרדכי אריאלי - צייר (נולד ב-1909)
 14 באוקטובר – דרור שדה, פיזיקאי (נולד ב-1932)
 17 באוקטובר צבי סליטרניק, אנטומולוג ופרזיטולוג ישראלי. (נולד ב-1897)
 18 בנובמבר – יוסף גיליס, מתמטיקאי (נולד ב-1911)
 18 בדצמבר – עמנואל עמירן, מלחין (נולד ב-1909)
 28 בדצמבר – יעקב בנאי, שחקן קולנוע (נולד ב-1920) 

 ראו גם 
 בחירות 1993 לנשיאות ישראל

 קישורים חיצוניים 

 1993 באתר הכנסת

הערות שוליים

*